Céline blev født ind i en småborgerlig familie i udkanten af Paris, deltog i 1. verdenskrig, blev derefter uddannet til læge og rejste i Afrika og Amerika. Tilbage i Frankrig indledte han sin litterære karriere med publikationen af Rejse til nattens ende, som gav ham momentan berømmelse i litterære kredse. Céline blev dog også kendt for at forfatte antisemitiske pamfletter og agitere for en alliance mellem Frankrig og Nazityskland under 2. verdenskrig. Efter De Allierede landgang i Normandiet 1944 flygtede Céline til Danmark. Efter krigen krævet den franske regering ham udleveret til retsforfølgelse for landsforræderi , et forhold der kunne medføre en dødsstraf. De danske myndigheder reagerede ved at varetægtsfængsle Céline i Vestre Fængsel, i mens den franske udleverings begæringen blev behandlet. Céline sad fængslet i over et år i Danmark uden dom . Céline opholdt sig i Danmark mellem 1945 og 1951, fra maj 1948 til juli 1951 i Korsør. Céline vendte derefter tilbage til Frankrig, hvor han døde i 1961.  Forfatterskab og eftermæle Der kan trækkes tråde fra Rejse til nattens ende og Død på kredit til skrivningen af misdannelsesromaner som Jack Kerouacs Vejene (On the Road) og Salingers Forbandede ungdom (The Catcher in the Rye) og på forfatterskaberne til William S. Burroughs, Günter Grass, Joseph Heller, Jean-Paul Sartre og Kurt Vonnegut. Charles Bukowski erklærede Céline for "den største forfatter i 2.000 år".